**Cerşetorul**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Neînsemnat şi fără de putere,

La colţ de stradă stătea un copil.

N-avea curaj de la oameni, a cere

Doar un bănuţ... şi îi privea umil...

Avea doi frăţiori cu el,acasă,

Şi nici ei nu erau mai mari ca el,

Dar foamea nu-l lăsa să stea în casă

Ca să îi vadă cum plâng ei, la fel,

Când masa este mereu, mereu goală,

Iar bani.. şi-acei puţini s-au terminat

Şi cel mai mic din ei, avea o boală

Cu tratament lung, mereu cumpărat...

Iar mama.. se trudea şi zi şi noapte

S-aducă pâinea.. căci erau sărmani

De când tatăl lor a plecat departe,

Şi nu le-a lăsat nici măcar doi bani

Privea îngândurat la toţi cei care,

Treceau nepăsători prin faţa lui

Şi se-ntreba: niciunul milă n-are,

Să dea doar un bănuţ copilului?

Sau să-l întrebe unde-i este casa

De are mamă, tată... sau chiar fraţi...

Dacă le-a fost vreodată plină masa,

Şi să-i privească ochii disperaţi...

Şi nu ştia nici colţ de pâine-a cere,

Doar asculta-n tăcere al lor paşi,

În sufletul lui simţea iar durere

Când se gândea la fraţii lui, rămaşi...

S-aştepte.. căci el le-a promis mâncare

Şi dulciuri.. şi bomboane.. jucării..

Dar ce să facă Doamne-acuma, oare

Să ia.. de unde-aceste bucurii?

De unde Doamne, şi-aceasta minune,

Când masa-i goală şi-i foame, mereu?

Ştia atât... la orice rugăciune,

Raspunde-ntotdeauna Dumnezeu...

Cu mâinile în rugă-mpreunate

Cu lacrimi şiroind pe-l său obraz

El se ruga.. ştiind că Domnul poate!

Doar El ca să-l mai scape din necaz...

Şi cu ce dor strigă acum. spre Domnul

Spunând că-i foame.. si e obosit...

Dar dintr-odată, se trezi din somnul

Adânc, în care el a adormit..

Dar cum se poate? el..? el,cerşetorul,

La colţ de stradă s-aştepte umil,

Când masa-i plină...? Dar Învăţătorul

Acel ce îl ştia de mic copil,

A vrut ca să-l înveţe dărnicia

Şi mila şi iubirea pentru fraţi...

De vrea să poarte-n suflet, bucuria

Şi-n cer să şadă lângă cei bogaţi

-"Vezi tu copile? Când la colţ de stradă

Tu întâlneşti un om al nimănui,

Te-apleacă lângă el.. fără zăbavă

Ascultă-i şi, durerea omului...

Împarte cu el tot... a ta mâncare

Căci tot ce faci, te vede Dumnezeu,

Şi nu te uita doar la-nfăţişare:

Că-n cerşetor, de multe ori sunt Eu!"

23.09.2015

Daniela Banita